30/06/2011 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Resolución do 22/06/2011, pola que se convoca o proceso selectivo para elaborar a lista de aspirantes para a selección de persoal funcionario interino e/ou laboral temporal, para posibles nomeamentos e/ou contratacións laborais temporais (11054-IN)

Convocar o proceso selectivo para elaborar a lista de aspirantes para a selección de persoal funcionario interino e/ou laboral temporal, para posibles nomeamentos e/ou contratacións laborais temporais, de acordo coas seguintes Bases, aprobadas pola Xunta de Goberno do 17/06/2011: Primeira.- Os postos para os que se elaborarán as listas de aspirantes son os seguintes: Técnica/o Superior Unión Europea. Segunda.- As solicitudes para tomar parte no proceso deberán presentarse no modelo oficial que se facilitará por esta Deputación Provincial (Rexistro Xeral, Servizo de Planificación e Xestión de Recursos Humanos e na páxina web da Deputación na ligazón http://www.dicoruna.es/deputacion/impresos/personal), no prazo de vinte días naturais, contados a partir do seguinte ao da publicación da convocatoria no Boletín Oficial da Provincia, debidamente cubertas e acompañadas dos documentos que acrediten a titulación esixida e, no seu caso, os demais requisitos que se sinalen para os postos (orixinais ou copias compulsadas). Terceira.- Rematado o prazo de presentación de solicitudes, a Presidencia da Corporación, no prazo máximo de quince días, declarará aprobada a relacións de admitidos e excluídos, que se publicará no Boletín Oficial da Provincia, establecéndose un prazo de dez días a efectos de reclamacións. Logo de rematado o dito prazo, a Presidencia aprobará a relación definitiva de admitidos e excluídos e determinará o lugar, data e hora de comezo do primeiro exercicio das probas selectivas, así como a relación nominal dos membros que compoñerán o Tribunal Cualificador, todo o que se publicará no Boletín Oficial da Provincia. Cuarta.- O Tribunal cualificador constará dun presidente, tres vogais funcionarios da Deputación e un Secretario, que haberán de cumprir os requisitos sinalados no art.60 da Lei 7/2007, do Estatuto Básico do Empregado Público, e demais normativa aplicable. O Tribunal poderá dispoñer a incorporación aos seus traballos de asesores especialistas para as probas selectivas correspondentes, limitándose os ditos asesores a prestar a súa colaboración nas súas especialidades técnicas. O Tribunal terán a categoría e o dereito a percibir as contías correspondentes, de conformidade co disposto no R. D. 462/2002 e lexislación complementaria. Quinta.- Unha vez comenzadas as probas selectivas e de conformidade coa normativa vixente, os anuncios da celebración das sucesivas probas expoñeranse nos locais nos que se celebrou a proba anterior, con doce horas de antelación, como mínimo, con respecto ao seu comenzo, se se trata do mesmo exercicio, ou de vinte e catro horas, se se trata dun novo. Unha vez que conclúa o proceso selectivo, o Tribunal formulará a súa proposta á Presidencia da Corporación, para aprobar a lista correspondente. Sexta.- En todo o non previsto nestas Bases, estarase ao disposto no Regulamento regulador da selección de persoal funcionario interino e laboral temporal desta Deputación (BOP núm.151, do 02/07/2009) e na normativa de acceso dos empregados públicos vixente. Así mesmo, estas Bases e convocatoria e cantos actos administrativos se deriven dela, poderán ser impugnados polos interesados nos casos e na forma establecidos pola Lei 30/1992, do Réxime Xurídico das Administracións Públicas e do Procedemento Administrativo Común. Sétima.- Postos, requisitos e forma de selección: Técnica/o Superior Unión Europea. Clasificación como persoal funcionario: Grupo A, Subgrupo A1, Escala Administración Especial, Subescala Técnica, Clase Técnicos Superiores. Clasificación como personal laboral: Grupo I.2A do vixente convenio colectivo do persoal laboral desta Deputación. · Titulación: Licenciatura en: Dereito, Económicas, Políticas, Empresariais, Socioloxía, Filoloxía (Inglesa, Alemana, Italiana ou Francesa), Historia, Periodismo, Documentación, Bioloxía; Intendente Mercantil ou Actuario (Relación de Postos de Traballo vixente, BOP núm.249, do 31/12/2010). 1º Exercicio obrigatorio e eliminatorio: Consistirá en contestar por escrito un cuestionario de preguntas, con respostas alternativas, e dúas preguntas curtas, sobre as materias obxecto do temario nun tempo máximo total de 2 horas. A puntuación será de 0 ata 10 puntos, sendo necesario para superar o exercicio obter un mínimo de 5 puntos.2º Exercicio obrigatorio e eliminatorio: Constará de dúas partes. A primeira consistirá na tradución ao inglés dun texto en galego ou castelán, dun máximo de 50 liñas e relacionado coas materias obxecto do temario. A segunda consistirá na resolución dun suposto práctico que decidirá con anterioridade o Tribunal, tamén en relación coas materias obxecto do temario. Para a realización de ambas as dúas partes do exercicio non se poderá utilizar ningún tipo de material de apoio. O tempo máximo para a realización conxunta das dúas partes do exercicio será de 3 horas. A cualificación será conxunta e a puntuación de 0 a 10 puntos, sendo necesario para superar o exercicio obter un mínimo de 5 puntos.3º Exercicio obrigatorio e eliminatorio: Consistirá na traducción dun texto que propoñerá o tribunal, do castelán ao galego, no tempo máximo total dunha hora. Estarán exentos de realizar este exercicio os aspirantes que acrediten posuír o curso de perfeccionamento de lingua galega ou o Celga 4, o que deberán acreditar presentando o diploma correspondente (orixinal ou copia compulsada) xunto coa instancia, segundo o disposto na Base Segunda. A cualificación será a de apto ou non apto. Tema 1.- A Constitución Española de 1978: Estrutura. Especial referencia aos dereitos fundamentais e liberdades públicas. Tema 2.- A autonomía galega: orixe e evolución. O Estatuto de Autonomía de Galicia. Estrutura e contido. Tema 3.- O Municipio. Elementos: territorio e poboación. Organización Municipal. Competencias dos municipios. Tema 4.- A Provincia. Organización Provincial. Competencias das provincias. Tema 5.- O acto administrativo: concepto e clases. Elementos. Eficacia dos actos: notificación e publicación. Tema 6.- O persoal ao servizo da Administración Local: funcionarios propios das Entidades Locais. Integración en escalas, subescalas e clases. Dereitos e Deberes. Responsabilidade e réxime disciplinario. Tema 7.- As institucións e organismos da Unión Europea. Funcionamento e competencias. Tema 8.- As políticas da Unión Europea: nocións xerais. Tema 9.- A Estratexia Europea 2020. Tema 10.- A política de información e comunicación da Unión Europea. As redes de información europea. Tema 11.- As subvencións da Unión Europea. Tema 12.- A programación e o desenvolvemento dos Fondos Estruturais. Tema 13.- Os proxectos europeos. Características xerais. A xestión financeira e o desenvolvemento de actividades. Xustificación e control. Tema 14.- As administracións autonómica e local: nocións xerais. Tema 15.- O control interno e externo da actividade das administracións públicas. Tema 16.- Os dereitos dos cidadáns na Lei 30/1992, do réxime xurídico das administracións públicas e do procedemento administrativo común. A Coruña, 22 de xuño de 2011 O Presidente A Secretaria actal. Salvador Fernández Moreda Mª Amparo C. Taboada Gil